नेरचौक। नगर परिषद नेरचौक में पार्षद बनने के लिए चुनावी नॉमिनेशन-पत्र भरने के साथ-साथ लोग विरोध भी कर रहे हैं। ऐसा ही कुछ मंजर नेरचौक नॉमिनेशन के वक्त देखने को मिला। नॉमिनेशन प्रक्रिया के दूसरे दिन जहां एक ओर लगभग डेढ़ दर्जन दावेदारों ने अपने नॉमिनेशन भरे, वहीं नगर परिषद के कंसा व सयोहल वार्ड के लोगों ने नप में शामिल किए जाने के विरोध कर अपना ज्ञापन सरकार को भेजा।
इन्होंने भरे नॉमिनेशन
कंसा वार्ड से विरोध के बीच ही नॉमिनेशन के दूसरे दिन लगभग आधा दर्जन महिलाओं ने अपने नॉमिनेशन भी भरे। एससी महिला के लिए रिजर्व कंसा वार्ड से पार्षद बनने के लिए डडौर पंचायत की प्रधान सुमन चौधरी, मीना देवी, दिनेश कुमारी, कृष्णा देवी व कुसुमलता ने अपने-अपने नॉमिनेशन भरकर चुनावी मैदान में कूद गई हैं।
क्या कहती हैं महिलाएं
विरोध कर रही महिलाओं लता, सुनीता, माया, खिमी, धर्मी, सुंकी, कुब्जा, मीना, पदमा, सरला, रोशनी, रेशमा, दूर्गी, कला, कांता, सुम्मा, कुब्जा, नीमा, कुसम, कृष्णा, रीता, पदमा, सरोज, लज्जो, सुनीता, प्रेमी, लता, बीणा, हंसा, अंजना, पदमा, संतोष, सोनू, लीला, दीपिका, जयवंती, शोभा, मिराला, रामप्यारी, सावित्री, इंद्रा, देवकी, शारदा, नीमा, कौशल्या, हरिप्रिया, मंजू, लीला, दीपिका, जयवंती, चंद्रा, मीना, वनीता, छोटू राम, केसरी, गीता, मीरा, चंपा, वंती, विमला, पम्मी, सुनीता, रोमा, विमला, किरण, सरिता, कविता, रीता, पार्वती इत्यादि ने बताया कि कंसा क्षेत्र पूरी तरह से ग्रामीण क्षेत्र है। इस क्षेत्र को नप में शामिल किया जाना गांव के लोगों के साथ अन्याय है। महिलाओं ने मांग की है कि कंसा क्षेत्र को नप से बाहर कर पंचायत क्षेत्र में ही रखा जाए, ताकि लोगों पर टैक्सों की मार न पड़े।
कंसा को नगर परिषद क्षेत्र से बाहर किया जाए
नेरचौक नप की चुनावी प्रक्रिया को संपन्न करवाने के लिए नामांकन के दूसरे दिन जहां एक ओर लगभग आधा दर्जन उम्मीदवारों ने अपने-अपने आवेदन चुनाव अधिकारी व तहसीलदार नेरचौक के पास प्रस्तुत किए वहीं दूसरी ओर दर्जनों महिलाओं ने नप में शामिल किए जाने का विरोध करते हुए अपना ज्ञापन भी तहसीलदार के माध्यम से प्रदेश सरकार को भेजा। इसमें महिलाओं ने कंसा क्षेत्र को नगर परिषद से बाहर करने की मांग की है।
hin_Deva awa_Deva hin_Deva hin_Deva hin_Deva hin_Deva hin_Deva